[{"text_idx": "#000028", "text": "Codiad yn Lefel y Mo\u0302r"}, {"text_idx": "#000037", "text": "Mae \u00a347,000 o gyllid y Gronfa Datblygu Cynaliadwy wedi helpu Western Solar Cyf i ddylunio ac adeiladu'r prototeip gweithio hwn o eco-gartref fforddiadwy; h.y. cartref tair ystafell wely, a adeiladwyd yn gyfan gwbl allan o bren Cymreig, sy'n gallu cynhyrchu digon o drydan solar i fodloni pob un o'i ofynion ynni ei hun ac yn gallu storio neu allforio unrhyw drydan dros ben a gynhyrchir ar gyfer creu incwm."}, {"text_idx": "#000038", "text": "Beth oedd y prosiect yn anelu at ei gyflawni?"}, {"text_idx": "#000039", "text": "Datblygu tai fforddiadwy dwysedd isel a microgynhyrchu mewn uned integredig.\nDatblygu eco-gartref gyda Chod ar gyfer graddio Cartrefi Cynaliadwy sy\u2019n bedwar man lleiaf neu (yn well fyth) pump.\nDod o hyd i 80% o ddeunyddiau ac arbenigedd yng Nghymru.\nCreu cadwyni cyflenwi, cyflogaeth leol a chyfleoedd hyfforddi.\nHyrwyddo defnyddio pren meddal brodorol Cymru at ddibenion adeiladu.\nNewid y canfyddiad ac ymwybyddiaeth o gartrefi a adeiladwyd o bren."}, {"text_idx": "#000041", "text": "Mae\u2019r prototeip wedi llwyddo i ddangos ei bod yn bosibl i adeiladu ty\u0302 o bren meddal Cymreig brodorol; pren mewn gwirionedd o Gwm Gwaun."}, {"text_idx": "#000042", "text": "Er bod y prototeip wedi\u2019i adeiladu o dan blastig ar safle Western Solar yn Rhosygilwen, y cynllun yn y dyfodol, er mwyn lleihau amser adeiladu a chostau, yw y bydd modiwlau neu gydrannau yn cael eu gwneud oddi ar y safle mewn ffatri leol a sefydlwyd yn benodol ar gyfer y diben."}, {"text_idx": "#000043", "text": "Pren o Gymru oedd wedi\u2019i ddefnyddio hefyd i wneud fframiau\u2019r ffenestri, sydd, ynghyd a\u0302\u2019r unedau gwydr sydd i safon Passive Haus yr Almaen, wedi\u2019u gwneud gan gwmni gwaith coed yn Sir Benfro."}, {"text_idx": "#000045", "text": "O\u2019r llun uchod sy\u2019n dangos y gwaith o adeiladu\u2019r ail lawr gellwch weld y to ar oleddf, ac ar ben y to mae paneli to ffotofolta\u0308ig integredig 8kW. Mae\u2019r paneli hyn yn gostwng y biliau ynni blynyddol net i ddim, ac yn dangos ei bod yn bosibl cynhyrchu tua \u00a3650 o incwm net i\u2019r cartref. Hefyd mae\u2019n bosibl i\u2019r ynni dros ben a gynhyrchir gael ei storio mewn batris a allai gyfrannu at sicrwydd ynni mewn ardaloedd gwledig mwy anghysbell."}, {"text_idx": "#000046", "text": "Ar y cyfan, mae\u2019r ty\u0302 deulawr 100 m2 a adeiladwyd o bren o Gymru, sy\u2019n cynnwys tair ystafell wely, dwy ystafell ymolchi, ond yn defnyddio 12% o\u2019r ynni y byddai ty\u0302 a adeiladwyd drwy ddulliau confensiynol o faint cyfatebol yn ei ddefnyddio!"}, {"text_idx": "#000047", "text": "Mae\u2019r ty\u0302 wedi llwyddo i gael lefel pump yn y Cod ar gyfer Cartrefi Cynaliadwy."}, {"text_idx": "#000049", "text": "Mae\u2019r ty\u0302 wedi\u2019i adeiladu i fynd i\u2019r afael a\u0302 diffyg yn y sector tai fforddiadwy; mae\u2019n costi cyn lleied a\u0302 \u00a375,000 i brynu (ac eithrio llain adeiladu) felly nid yn unig y mae\u2019n economaidd i fyw ynddo ond hefyd mae\u2019n economaidd i brynu."}, {"text_idx": "#000050", "text": "Drwy gael 80% o\u2019r deunyddiau a\u2019r llafur yn lleol mae\u2019n sicrhau cadwyn gynaliadwy o gyflenwi, yn creu swyddi gweithgynhyrchu medrus a lled-fedrus, ac yn darparu hyfforddiant i lenwi unrhyw fylchau sgiliau a glustnodir."}, {"text_idx": "#000051", "text": "Mae cyflogi gweithlu medrus yn helpu\u2019r economi leol ac yn dod a\u0302 buddiannau lles yn ei sgi\u0302l. Elfen bwysig arall yw defnyddio pren o radd isel o Gymru ar gyfer adeiladu a allai wella hyfywedd masnachol y coetiroedd lleol. Mae coetiroedd a reolir yn well yn eu tro yn well ar gyfer ecosystemau a bioamrywiaeth."}, {"text_idx": "#000052", "text": "Mae adeiladu yn gofyn am weithlu medrus y mae gofyn cael hyfforddiant ar ei gyfer yn lleol.\nRoedd y dull blwch trawst o adeiladu a ddefnyddiwyd yn y prototeip wedi ychwanegu at y gost a\u2019r amser adeiladu, felly bydd y dull hwn yn cael ei ddisodli gan dechneg adeiladu slab a phanel sy\u2019n symlach ond yn effeithiol i roi\u2019r cryfder adeiladu gofynnol o\u2019r pren lleol gradd isel.\nNid oedd adeiladu ar bileri concrid yn gost effeithiol. Roedd y pileri yn defnyddio 9m3 o goncrid yn hytrach na 15m3 ond roedd hynny wedi costi tair wythnos ychwanegol o amser i gael y lefelau cywir."}, {"text_idx": "#000053", "text": "Dadorchuddiwyd y prototeip eco-gartref gan y Prif Weinidog yn yr hydref, ond cam nesaf y prosiect ehangach yw masnacheiddio\u2019r prototeip i\u2019w werthu fel ty\u0302 parod. Bydd hynny yn creu deg o swyddi gweithgynhyrchu lleol lled-fedrus, gan gynnwys o leiaf pum prentisiaeth. Hefyd y gobaith yw y bydd hyn yn creu rhagor o swyddi i gyflenwyr."}, {"text_idx": "#000054", "text": "Mae safle ffatri wedi\u2019i sefydlu yng Ngogledd Sir Benfro ac mae\u2019r cwmni hefyd wedi dod o hyd i dir addas lle mae\u2019n bwriadu adeiladu chwech o\u2019r cartrefi sy\u2019n defnyddio ynni\u2019n effeithlon, yn seiliedig ar y prototeip. Bydd y tai hyn yn dangos esiampl ar ei orau o fyw\u2019n gynaliadwy heddiw yng nghefn gwlad Cymru."}, {"text_idx": "#000057", "text": "Cwblhewch y ffurflen isod er mwyn gwneud cais am nawdd o'r Cronfa Datblygu Cynaliadwy."}, {"text_idx": "#000058", "text": "Cyfle i ddarllen am rai o'r prosiectau a gefnogir gan y Gronfa Datblygu Cynaliadwy."}]